OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

Tel. 035/447-326; fax.035/407-420

KLASA: 003-06/19-01/02
URBROJ: 2178/01-17-19- 03

U Slavonskom Brodu, 29. siječnja 2019. godine

ZAPISNIK

sa osamnaeste (18.) sjednice Školskog odbora Obrtničke škole Slavonski Brod održane dana 29. siječnja 2019. godine s početkom u 17:30 sati u Maloj sali Obrtničke škole Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je sjednicu Školskog odbora. Na početku sjednice pozdravio je prisutne te utvrdio da su na sjednici nazočni sljedeći članovi Školskog odbora: Mirela Đaković, Mihaela Deanović, Ante Cvitković, Krunoslav Ravnjak i sam predsjednik Krešimir Grubanović. Sjednici je nazočna ravnateljica škole Anita Holub, prof., voditeljica računovodstva gđa. Željka Vilić i tajnica Ankica Lopojda. Danijela Petrović, prof. je na bolovanju, a dr. Pracny se ispričala. Budući da postoji kvorum za pravovaljano odlučivanje predsjednik Školskog odbora predložio je sljedeći

dnevni red:

1. Usvajanje Zapisnika sa sedamnaeste (17.) sjednice Školskog odbora Obrtničke škole

 Slavonski Brod

2. Usvajanje Financijskog izvještaja za 2018. godinu

3. Davanje ravnateljici prethodne suglasnosti za zasnivanje radnog odnosa nakon provedenog

 natječajnog postupka za radno mjesto spremačice

4. Usvajanje Prijedloga Statuta Obrtničke škole Slavonski Brod

5. Različito

Predloženi dnevni red jednoglasno je usvojen.

Ad 1)

Zapisnik sa sedamnaeste (17.) sjednice Školskog odbora Obrtničke škole Slavonski Brod dostavljen je svim članovima Školskog odbora. Predsjednik Krešimir Grubanović pozvao je prisutne članove Školskog odbora da se izjasne o prihvaćanju zapisnika. Ravnateljica škole Anita Holub, prof. molila je da se u zapisnik sa prethodne sjednice pod točkom 3. doda da se ona kao ravnateljica škole zahvaljuje svim nastavnicima na organizaciju Božićnog sajma na kojemu je prikupljen iznos od 7.210, 00 kuna, a koji smo donirali udruzi „Slap“. Budući da nije bilo više pitanja niti primjedbi na zapisnik sa prethodne sjednice donesena je jednoglasna

Odluka

usvaja se Zapisnik sa sedamnaeste (17.) sjednice Školskog odbora Obrtničke škole Slavonski Brod održane dana 17. siječnja 2019. godine

Ad 2)

Predsjednik Školskog odbora Krešimir Grubanović, prof. pozvao je gđu. Željku Vilić , našu računovođu, da pojasni drugu točku dnevnog reda. Gospođa Vilić navodi da je škola obvezna zaključiti kalendarsku-financijsku godinu financijskim izvještajem sukladno obrascima objavljenim u FIN-i. U navedene obrasce unijela je podatke kojima škola raspolaže. Uz financijski izvještaj vode se posebne Bilješke. U Bilješke se unose kamate, ovrhe, zajmovi i sl. no mi takvih iznosa nemamo, pa nema niti dodatnih pojašnjenja uz obrazac Bilance. Izvori prihoda u našoj školi su Ministarstvo znanosti i obrazovanja kojima se isključivo financiraju plaće radnika i ostala prava; prihodni škole; osiguranje imovine iz kojih smo kupili zamrzivač za ugostiteljski praktikum i nešto informatičke opreme; te prihodi osnivača, odnosno Brodsko-posavske županije. Naime, prošle kalendarske godine Brodsko-posavska županija donirala je iznos od 106.000,00 kuna iz kojih smo kupili informatičku opremu, sportsku opremu, kolica za flambiranje, uredski namještaj-stolove i stolice, krojačku mašinu i dr. Škola je u sustavu Županijske reznice pa nema vlastiti žiro-račun, a blagajna je zaključena s nula (0,00) kuna na dan 31. prosinca 2018. godine. Što se tiče obveza na kraju godine, potraživanja iznose 9.305,00 kuna, a odnose se na izdane račune u prosincu 2018. godine za određene radove školskih praktikuma, a dospijeće plaćanja istih je u siječnju 2019. godine. Imamo dvije učenici kojima se isplaćuje naknada za prilagođeni prijevoz. Uplaćen nam je iznos od 5.000,00 kuna za nekakve licence. U naš financijski izvještaj ne unose se iznosi utrošeni za nabavu lož ulja za potrebe grijanja naše i Srednje medicinske škole kao niti sredstva donirana za obnovu škole. Budući da nije bilo pitanja na izneseni financijski izvještaj Školski odbor je nakon javno provedenog glasovanja jednoglasno donio

Odluku o usvajanju Financijskog izvještaja

Obrtničke škole Slavonski Brod za 2018. godinu

Usvaja se Financijski izvještaj o poslovanju Obrtničke škole Slavonski Brod, Vladimira Nazora 9, 35 000 Slavonski Brod za razdoblje od 01. siječnja 2018. godine do 31. prosinca 2018. godine u cijelosti, onakav kakav je predočen na usvajanje i koji se prilaže ovoj odluci te čini njezin sastavni dio.

Ova odluka i Financijski izvještaj Obrtničke škole Slavonski Brod za 2018. godinu objaviti će se na internetskim stranicama Obrtničke škole Slavonski Brod.

Ova odluka stupa na snagu danom donošenja.

Ad 3)

Predsjednik Školskog odbora zamolio je ravnateljicu da pojasni ovu točku dnevnog reda. Ravnateljica je pozdravila sve prisutne. Pojasnila je da je škola dana 3. siječnja 2019. godine objavila natječaj za zasnivanje radnog odnosa na određeno puno radno vrijeme za radno mjesto spremačice, do povratka radnice s bolovanja. Na natječaj je pristiglo osam prijava od kojih su dvije nepotpune, a jedna i nepravovremena. Budući da nitko od navedenih kandidata ne ostvaruje pravo prednosti prema posebnim zakonima molila je suglasnost za zasnivanje radnog odnosa s Monikom Krijan. Nakon javno provedenog glasovanja jednoglasno je donesen sljedeći

Zaključak

daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa za radna mjesto spremačice škole na određeno puno radno vrijeme sa Monikom Krijan.

S prethodno navedenim kandidatom ravnateljica škole sklopiti će ugovor o radu sukladno zakonskim odredbama.

Ad 4)

Predsjednik Školskog odbora zamolio je tajnicu da pojasni ovu točku dnevnog reda. Tajnica je navela da je svaka školska ustanova dužna sukladno članka 45. Zakona o izmjenama i dopunama Zakona o odgoju i obrazovanju u osnovnoj i srednjoj školi („Narodne novine“ broj 68/18) uskladiti odredbe statuta i drugih općih akata s odredbama navedenog Zakona u roku šest mjeseci od dana njegova stupanja na snagu. Potom je pojasnila na što se točno odnosi navedeni zakon. Slijedom navedenog, članovi Školskog odbora, a nakon kraće diskusije vezane uz odredbe koje se odnose na izbor i imenovanje ravnatelja, te provedenog javnog glasovanja jednoglasno su donijeli

Odluku o usvajanju Prijedloga Statuta

Obrtničke škole Slavonski Brod

Usvaja se Prijedlog Statuta Obrtničke škole Slavonski Brod usklađen s Izmjenama i dopunama Zakona o odgoju i obrazovanju u osnovnoj i srednjoj školi, a koji se nalazi u privitku ove odluke.

Prijedlog Statuta Obrtničke škole Slavonski Brod, Vladimira Nazora 9, 35 000 Slavonski Brod dostavit će se osnivaču škole Brodsko – posavskoj županiji radi dobivanja prethodne suglasnosti.

Ova odluka stupa na snagu danom donošenja.

Ad 5)

Predsjednik Krešimir Grubanović, prof. i ravnateljica Anita Holub, prof. pojasnili su da je škola dana 22. siječnja 2019. godine zaprimila zamolbu za najam školske sportske dvorane. Zamolba je predočena i ostalim članovima Školskog odbora, a kojom se traži najam školske dvorane u terminima utorak i četvrtak od 20:00 do 21:00 sat. Nakon uvida u Odluke županijske skupštine Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima od 16. prosinca 2014. godine i Odluke o izmjeni i dopuni Odluke o uvjetima i kriterijima za davanje i uzimanje na korištenje prostora i opremu školskim i drugim objektima od dana 25. veljače 2015. godine, predsjednik Školskog odbora predložio je da se školska sportska dvorana da u najam uz naknadu od 75 kuna za sat korištenja. Nakon javnog glasovanja donesena je jednoglasna

Odluku o davanju na korištenje školske sportske dvorane

Obrtničke škole Slavonski Brod

Školska sportska dvora Obrtničke škole Slavonski Brod daje se na korištenje Fitness Centar FLOW j.d.o.o., Kvarnerska 26, 35 000 Slavonski Brod.

Naknada za korištenje školske sportske dvorane Obrtničke škole Slavonski Brod, Vladimira Nazora 9, 35 000 Slavonski Brod, iznosi 75 kuna za sat korištenja.

Školski prostor daje se na korištenje u utorkom i četvrtkom u vremenu od 20:00 do 21:00 sat odnosno na način kojim se neće remetiti redoviti rad Obrtničke škole Slavonski Brod.

Ova Odluka stupa na snagu danom donošenja.

Budući da je škola upravo nabavila uređaj za kavitaciju za potrebe kozmetičkog praktikuma naše škole, ravnateljica Anita Holub, prof. istaknula je potrebu usklađivanja i cjenika usluga za isti praktikum. Tretman aparatom za kavitaciju iznosio bi 200,00 kuna, a za sve ostale usluge vrijede dosadašnji iznosi. Nakon kraće diskusije i javnog glasovanja donesena je jednoglasna

Odluka

Usvaja se novi cjenik kozmetičkih usluga školskog praktikuma Obrtničke škole Slavonski Brod, Vladimira Nazora 9, 35 000 Slavonski Brod, a koji se nalazi u privitku ove odluke.

Predsjednik je potom zamolio tajnicu da pojasni dopis Brodsko-posavske županije od 23. siječnja 2019. godine. Tajnica navodi da je riječ o suglasnosti Brodsko-posavske županije, Ureda državne uprave u Brodsko-posavskoj županiji, Služba za društvene djelatnosti na Pravilnik o načinu i postupku zapošljavanja Obrtničke škole Slavonski Brod. Naime, istim se sukladno članka 45. Zakona o izmjenama i dopunama Zakona o odgoju i obrazovanju u osnovnoj i srednjoj školi („Narodne novine“ broj 68/18) uređuje postupak zasnivanja radnih odnosa u našoj školi. Budući da smo dobili suglasnost osnivača, može ga usvojiti i Školski odbor, a isti će stupiti na snagu osmog dana od dana objave. Članovi Školskog odbora su se složili s navedenim te nakon javno provedenog glasovanja jednoglasno donijeli

Odluku o usvajanju Pravilnika o načinu i postupku zapošljavanja

Obrtničke škole Slavonski Brod

Usvaja se Pravilnik o načinu i postupku zapošljavanja Obrtničke škole Slavonski Brod, a koji se nalazi u privitku ove odluke.

Pravilnik o načinu i postupku zapošljavanja Obrtničke škole Slavonski Brod, Vladimira Nazora 9, 35 000 Slavonski Brod objaviti će se na oglasnoj ploči i internetskoj stranici Obrtničke škole Slavonski Brod, a stupa na snagu osmog dana od dana objave.

Ravnateljica je na kraju obavijestila članove Školskog odbora o Zaključku iz Ministarstva znanosti i obrazovanja vezanom uz naš Zahtjev za nova zanimanja. Naime, istim se traži nadopuna dokumentacije, a koju ćemo do kraja slijedećeg tjedna i dostavit u Ministarstvo znanosti i obrazovanja. Što se tiče samih EU projekata trenutno smo u fazi „čekanja“.

Budući da više nije bilo dopune dnevnog reda sjednica je zaključena u 18:20 sati.

 Zapisnik vodila Predsjednik Školskog odbora

Ankica Lopojda, mag.iur. Obrtničke škole Slavonski Brod

 Krešimir Grubanović, prof.